kardosdrur/scandi-wiki huggingface dataset:
Joachim Ernst af Anhalt (1901-1947)

Hertug Joachim Ernst af Anhalt (11. januar 1901 – 18. februar 1947) var den sidste hertug af det tyske hertugdømme Anhalt fra september 1918 til sin abdikation ved Novemberrevolutionen i 1918.

Biografi

Tidlige liv 

Prins Joachim Ernst af Anhalt blev født den 11. januar 1901 i Dessau, hovedstaden i Hertugdømmet Anhalt, som det fjerde barn og ældste overlevende søn af den daværende Prins Eduard af Anhalt i hans ægteskab med Prinsesse Louise Charlotte af Sachsen-Altenburg. Hans far var den tredje søn af Hertug Frederik 1. af Anhalt, der herskede over det lille hertugdømme Anhalt i det centrale Tyskland. Hans far blev hertug af Anhalt i 1918, samme år som han døde, da begge hans to storebrødre døde uden mandlige arvinger.

Prins Joachim Ernst voksede op i Dessau. Han havde fem søskende, men hans to ældste søskende, Prinsesse Frederikke og Prins Leopold, døde som små. Han var lillebror til prinsesse Marie Auguste af Anhalt.

Regeringstid 
Joachim Ernst efterfulgte sin far som hertug af Anhalt ved dennes død den 13. september 1918. På grund af hans unge alder, blev hans farbror prins Aribert af Anhalt udnævnt til regent på hans vegne. Joachim Ernsts korte regeringstid ophørte allerede den 12. november 1918, hvor prins Aribert abdicerede på hans vegne, da monarkierne blev afskaffet i Tyskland ved Novemberrevolutionen i 1918 umiddelbart før afslutningen af 1. verdenskrig. Hertugdømmet blev herefter republik under navnet Fristaten Anhalt.

Senere liv 
Joachim Ernst døde den 18. februar 1947 i Buchenwald koncentrationslejr efter Anden Verdenskrig som fange af Sovjetunionen, hvor den blev kaldt NKVD speciallejr nr. 2. 

Efter Joachim Ernsts død blev positionen som familieoverhovede for fyrstehuset Anhalt omstridt mellem hans ældste søn,
Prins Friedrich, og bror Prins Eugen.

Ægteskaber og børn 

Joachim Ernst giftede sig første gang den 3. marts 1927 på Ballenstedt Slot med Elisabeth Strickroth (3. september 1903 – 5. januar 1971), datter af en operasanger. Hun fik tildelt titlen Grevinde af Askanien. Parret blev skilt i 1929.  

Joachim Ernst giftede sig anden gang den 15. oktober 1929 med Edda-Charlotte von Stephani-Marwitz (20. august 1905 – 22. februar 1986), der som voksen blev adopteret af Bertha von Stephani, efter sigende mod en betaling på 10.000 mark, med det formål at forbedre hendes sociale status. I ægteskabet blev der født fem børn:
Marie Antoinette Elisabeth Alexandra Irmgard Edda Charlotte (14. juli 1930 – 22. marts 1993), gift første gang i 1957 (skilt 1968) med Karl-Heinz Guttmann og anden gang i 1974 (skilt 1976) med Max Riederer.
Anna Luise Marie Friederike Elisabeth Alice (26. marts 1933 – 1. november 2003), gift 1966 (skilt 1970) med Thomas Birch. 
Leopold Friedrich Franz Sieghard Hubertus Erdmann (11. april 1938 – 9. oktober 1963).
Edda Adelheid Antoinette Emma Elisabeth (født 30. januar 1940), gift 1974 med Albert Darboven.
Eduard Julius Ernst August Erdmann (født 3 December 1941), gift i 1980 med Corinne Krönlein.

Anetavle

Se også 
Anhalt
Anhalts regenter

Referencer

Eksterne links 

 Slægten Askaniens officielle hjemmeside 

Huset Askanien
Hertuger af Anhalt
Personer fra Dessau
Elísabet Jökulsdóttir

Elísabet Jökulsdóttir (født 16. april 1958 i Reykjavík) er en islandsk forfatter og freelancejournalist. Hun boede et år i Grækenland i sin ungdom og havde forskellige job, før hun påbegyndte sin forfatterkarriere. Hendes første digtsamling udkom i 1989. Hun har skrevet noveller, romaner og dramatik. Hun er bedst kendt som digter, journalist og for sit teaterarbejde.

Hun er datter af forfatterne Jóhönnu Kristjónsdóttír og Jökuls Jakobsson og er mor til tre sønner.

Elísabet Jökulsdóttir var kandidat til det islandske præsidentvalg i 2016.

I 2020 vandt hun Den islandske litteraturpris for romanen Aprilsolskinskulde (Noget helt særligt) - En fortælling om kærlighed, vanvid og trøst. Bogen blev nomineret til Nordisk Råds litteraturpris i 2022 og er oversat til dansk. Hun var første gang nomineret til prisen i 2016 for en digtsamling.

Referencer

Eksterne henvisninger 
 Edda.is
 Bokmenntir  (på islandsk)

Novelleforfattere fra Island
Journalister fra Island
Personer fra Reykjavik
Romanforfattere fra Island
Dramatikere fra Island
Arbejdets ære

Arbejdets ære er en skulptur på Möllevångstorget i Malmø.

Arbejdets ære blev skabt i 1929 af den svenske billedhugger Axel Ebbe i bronze og granit og blev afsløret i 1931.
Den forestiller en gruppe nøgne personer som løfter en granitblok.

På granitblokken kan man se et bronzerelief af Malmøs skyline fra den tid, med blandt andet fabriksskorstene.
Den oprindelige granitblok var for lille, og kunstneren måtte bestille en større der viste sig at være for stor, så han måtte hugge den ned til den nuværende størrelse.
Hvor på torvet statuen skulle stå, blev bestemt efter at man havde flyttet rundt på en replika i træ.

Noter 

Skåne
Malmø
Skulpturer
Sturla Jónsson

Sturla Holm Jónsson (født 4. november 1966) er en islandsk lastbilchauffør og politiker. Sturla var leder af lastbilchaufførernes protester i Island 2008 og var fremtrædende i gryde og pande-revolutionen (massedemonstrationer på Island efter finanskrisen i 2008). Han stiftede partiet Framfaraflokkkurin ("Kør-fremad-partiet"), som han senere omdøbte til "Sturla Jónsson". Ved altingsvalget i 2013 opstillede han for partiet i Reykjavík Nord-kredsen, men blev ikke valgt ind.

Sturla har bekendtgjort sit kandidatur til præsidentvalget i 2016.

Valgresultat

Henvsninger 

Politikere fra Island
Aktivister fra Island
Blut aus Nord

Blut aus Nord er et fransk black metal-band, som oprindeligt blev dannet af frontmand Vindsval i 1993 under navnet Vlad. Vlad startede som et enmandsband, og udgav to demoer under det navn, hvorefter bandet skiftede navn til Blut aus Nord, og W.D. Feld kom med i bandet. Frontmand Vindsval var 15-16 år, da bandet udgav deres debualbum, Ultima Thulée.

Flere af bandets albums er tematisk forbundne, hvilket kan ses reflekteres i deres titler.

Medlemmer 
 Vindsval – vokal, guitar 
 W.D. Feld – trommer, keyboards, elektronik
 GhÖst – bas
 Thorns – trommer

Diskografi

Studiealbum 
 1995: Ultima Thulée
 1996: Memoria Vetusta I: Fathers of the Icy Age
 2001: The Mystical Beast of Rebellion
 2003: The Work Which Transforms God
 2006: MoRT
 2007: Odinist – The Destruction of Reason by Illumination
 2009: Memoria Vetusta II: Dialogue with the Stars
 2011: 777 – Sect(s)
 2011: 777 – The Desanctification
 2012: 777 – Cosmosophy
 2014: Memoria Vetusta III: Saturnian Poetry
 2017: Deus Salutis Meæ
 2019: Hallucinogen
 2022: Disharmonium – Undreamable Abysses
 2023: Disharmonium – Nahab

Ep'er 
 2005: Thematic Emanation of Archetypal Multiplicity
 2010: What Once Was... Liber I
 2012: What Once Was... Liber II
 2013: What Once Was... Liber III
 2014: Debemur MoRTi
 2014: Triunity

Splitalbum 
 2004: Decorporation... (med Reverence)
 2007: Dissociated Human Junction (med Reverence, Karras og Bloodoline)
 2014: Triunity (med P.H.O.B.O.S.)
 2017 : Codex Obscura Nomina (med Ævangelist)

Opsamlingsalbum 
 2015: The Candlelight Years Vol. 1 (bokssæt)

Demoer 
 1993: In the Mist (som Vlad)
 1994: Yggdrasil (som Vlad)

Fodnoter

Eksterne henvisninger 
 
 
 

Black metal-grupper
Metalgrupper fra Frankrig
Musikgrupper fra 1993
Thematic Emanation of Archetypal Multiplicity

Thematic Emanation of Archetypal Multiplicity: Soundtracks for Scientists of Occult Synchretism er en ep af det franske black metal-band Blut aus Nord, udgivet i februar 2005.

Ep'en er, i modsætning til størstedelen af bandets repertoire, udelukkende industrialmusik.

Spor 
 "Enter (The Transformed God Basement)" - 4:47
 "Level-1 (Nothing Is)" - 7:58
 "Level-2 (Nothing Is Not)" - 7:10
 "Level-3 (Nothing Becomes)" - 7:14
 "Exit (Towards the Asylum)	" - 1:01

Eksterne henvisninger 
 

Blut aus Nord-album
Album fra 2005
Vindebrogade

Vindebrogade er en gade på Slotsholmen i Indre By i København, der ligger mellem Christiansborg Slotsplads og Stormbroen. Indtil 1965 havde gaden ikke noget navn, men af hensyn til skrivning af politirapporter valgte man at kalde den for Vindebrogade efter Højbro ved krydset med Christiansborg Slotsplads, der i Christoffer af Bayerns stadsret fra 1443 omtales som en vindebro.

Gaden ligger langs med Slotsholmskanalen med Gammel Strand og Nybrogade på den modsatte side. På Slotsholmen ligger gaden langs med siden af Christiansborg Slotskirke, der blev opført i 1813-1826 i klassicistisk stil af arkitekten C.F. Hansen som en del af det andet Christiansborg med genbrug af dele fra det første Christiansborgs slotskirke. Kirken undgik det andet Christiansborgs brand i 1884. Til gengæld blev den ramt af en nødraket under pinsekarnevallet i 1992, så tag og kuppel brændte, og interiøret blev beskadiget. Kirken blev efterfølgende genopbygget og restaureret i løbet af 1992-1996.

Umiddelbart efter kirken følger Thorvaldsens Museum, der huser billedhuggeren Bertel Thorvaldsens værker og samlinger. Bygningen blev udført af M.G. Bindesbøll i 1839-1848 på basis af en tidligere vognremise til kongelige kareter. De tre sider af museet er udsmykket med en frise af Jørgen Sonne, der viser Thorvaldsens hjemkomst til København i 1838. Hovedmotivet hvor billedhuggeren går i land ses på siden mod Vindebrogade, og blandt tilskuerne lidt længere henne på samme side ses flere andre kendte folk som H.C. Andersen, Adam Oehlenschläger og N.F.S. Grundtvig. Foran museet ligger Bertel Thorvaldsens Plads, der ligger som en trekant mellem det, gaden og Christiansborg Ridebane. Pladsen blev anlagt i 2002.

Selve gaden er en hovedgade, der især i dagtimerne er præget af tæt trafik af biler og flere buslinier. Da der imidlertid kun er to vejbaner til rådighed på en stor del af gaden, fører det jævnligt til køkørsel, især i retning mod Stormbroen, da det også kniber med pladsen i Stormgade, der ligger i forlængelse af Vindebrogade på den anden side af broen. Den begrænsede plads illustreres i øvrigt også ved, at der ikke er noget fortov på siden langs med kanalen bortset fra et stykke ved busstoppestedet ved Stormbroen.

Eksterne henvisninger 

 Vindebrogade på Indenforvoldene.dk

Noter 

Gader i Indre By (København)
Slotsholmen
What Once Was... Liber I

What Once Was... Liber I er en ep af det franske black metal-band Blut aus Nord, udgivet i juni 2010. Det er den første ep i What Once Was... Liber-trilogien.

Spor 
Albummet har ingen officiel sporliste. Her anvendes den sporliste der bruges i genudgivelsen på cd i 2013
 "What Once Was... Liber I, Pt. 1" - 4:10
 "What Once Was... Liber I, Pt. 2" - 4:57
 "What Once Was... Liber I, Pt. 3" - 3:32
 "What Once Was... Liber I, Pt. 4" - 3:36
 "What Once Was... Liber I, Pt. 5" - 4:11
 "What Once Was... Liber I, Pt. 6" - 3:09
 "What Once Was... Liber I, Pt. 7" - 4:06
 "What Once Was... Liber I, Pt. 8" - 3:46

Fodnoter

Eksterne henvisninger 
 

Blut aus Nord-album
Album fra 2010
Candida (sang)

"Candida" er en amerikansk sang skrevet af Irwin Levine og Tony Wine. Den blev i 1970 det første hit for gruppen Dawn og nåede førstepladsen på hitlister flere steder i verden, blandt andet i Sverige, Spanien, Malaysia og Brasilien. 

Sangen blev kopieret af flere andre kunstnere, blandt andre Andy Williams og Ray Conniff. Der blev ligeledes lavet oversatte versioner af sangen, blandt andet en dansk version med titlen "Karina", som blev et dansktop-hit med Ulla Pia.

Sange fra 1970
Ultima Thulée

Ultima Thulée er debutalbummet fra det franske black metal-band Blut aus Nord, udgivet i januar 1995. Frontmand Vindsval havde tidligere udgivet demoer under navnet Vlad, men dette repræsenterede både den første udgivelse som Blut aus Nord, det første studiealbum og det første album med bandets trommeslager/keyboardist W.D. Feld.

Spor 
 "The Son of Hoarfrost" - 6:02
 "The Plain of Ida" - 8:54
 "From Hlidskjalf" - 7:44
 "My Prayer Beyond Ginnungagap" - 5:12
 "Till' I Perceive Bifrost" - 7:07
 "On the Way to Vigrid" - 5:57
 "Rigsthula" - 3:59
 "The Last Journey of Ringhorn" - 7:36

Eksterne henvisninger 
 

Debutalbum fra 1995
Blut aus Nord-album
Ultima Thule

Ultima Thule har flere betydninger:
 Ultima Thule, i betydningen Thule (mytologisk ø), der ligger langt mod nord ved verdens ende.
 Ultima Thulée, debutalbummet fra det franske black metal-band Blut aus Nord
 Ultima Thule, en film af Jørgen Roos
 Ultima Thule (finsk band)
 Ultima Thule (estisk band)
 Ultima Thule (band) - en svensk vikingrockgruppe
 Det transneptunske objekt i Kuiper-bæltet Arrokoth, der oprindeligt fik tilnavnet Ultima Thule
Memoria Vetusta I: Fathers of the Icy Age

Memoria Vetusta I: Fathers of the Icy Age er det andet studiealbum fra det franske black metal-band Blut aus Nord, udgivet i 1996. Det er det første i en række af albums udgivet under "Memoria Vetusta"-navnet (latin for "det gamle minde").

Spor 
 "Slaughterday (The Heathen Blood of Ours)" - 6:49
 "On the Path of Wolf... Towards Dwarfhill" - 5:46
 "Sons of Wisdom, Master of Elements" - 6:07
 "The Forsaken Voices of the Ghostwood's Shadowy Realm" - 6:01
 "The Territory of Witches / Guardians of the Dark Lake" - 8:12
 "Day of Revenge (The Impure Blood of Theirs)" - 5:16
 "Fathers of the Icy Age" - 7:01

Eksterne henvisninger 
 

Blut aus Nord-album
Album fra 1996
Þorgrímur Þráinsson

Þorgrímur Þráinsson (født 8. januar 1959 i Reykjavík), er en islandsk forfatter, motivationstaler og tidligere professionel fodboldspiller. I de sidste tyve år har, Þorgrímur været Islands mest populære forfatter af bøger for teenagere. Han har udgivet 34 bøger, der alle har solgt ekstremt godt efter islandske forhold, idet de udkommer i oplag på mellem 5.000 og 9.200 i et land med en befolkning på bare 330.000.

I 1997 og 2010 modtog han børnebogsprisen Íslensku barnabókaverðlaunin for hhv. Margt býr í myrkrinu og Ertu Guð, afi?.

I januar 2016 bekendtgjorde han sit kandidatur til præsidentvalget i Island.

Referencer 

Fodboldspillere fra Island
Personer fra Reykjavik
Børnebogsforfattere fra Island
VM i curling 1979 (kvinder)

Verdensmesterskabet i curling for kvinder 1979 var det første VM i curling for kvinder. Mesterskabet bliver arrangeret af World Curling Federation og afviklet i arenaen Perth Ice Rink i Perth, Skotland i perioden 17. - 23. marts 1979. 

Mesterskabet blev vundet af Schweiz' hold under ledelse af Gaby Casanova, som i finalen besejrede Sverige med 13−5.

Danmark blev repræsenteret af et hold fra Hvidovre Curling Club med Iben Larsen som skipper, som endte på syvendepladsen efter fire sejre og seks nederlag.

Hold 

Mesterskabet havde deltagelse af 11 hold: Ni fra Europa og to fra Nordamerika:

Resultater 

De elleve deltagende hold spillede først et grundspil alle-mod-alle, hvilket gav ti kampe til hvert hold. De fire bedste hold efter grundspillet gik videre til slutspillet om medaljer.

Grundspil 

De elleve hold spillede en enkeltturnering alle-mod-alle, hvilket gav ti kampe til hvert hold. De fire bedste hold i grundspillet gik videre til slutspillet.

Slutspil 

De fire bedste hold fra grundspillet spillede i slutspillet om medaljer.

Samlet rangering

Kilder / eksterne henvisninger 
Word Curling Federation - Results & Statistics - World Curling Championships 1979 - Women

Noter 

1979 (Kvinder)
Sport i 1979
Perth (Skotland)
Curling i Storbritannien
Duvensee

Duvensee er en kommune i det nordlige Tyskland, beliggende i Amt Sandesneben-Nusse i den nordvestlige del af Kreis Herzogtum Lauenburg, i delstaten Slesvig-Holsten.

Geografi 
Duvensee ligger omkring 18 kilometer syd for Lübeck, cirka 12 km vest for Ratzeburg og cirka 10 km nordvest for Mölln.

Eksterne kilder/henvisninger 

 
 Kommunens side   på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014  (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Ringkøbing K

Ringkøbing K er en kommende bydel med 1.100 boliger, og kommer til at ligge syd for Ringkøbing. Ringkøbing-Skjern Kommune og Realdania By står for byggeriet, som vil blive bygget over 30 år.

Det Ringkøbing-Skjern Kommune ønsker at vise med den nye by er, hvordan en bæredygtig og fremtidssikret by i et kystnært område kan blive bygget, selvom byen ikke ligger ved de store vækstcenter i Danmark. Byen skal være med til at fastholde og tiltrække nye borgere, samt understøtte udvikling i hele Ringkøbing-Skjern Kommune.

Ringkøbing K bliver godt forbundtet rent trafikalt til resten af landet. Da der er hovedveje primærrute 16 mod Holstebro og primærrute 15 mod Herning. Derudover bliver det lettere at komme til det nye Gødstrup Sygehus ved Herning fra Ringkøbing, da Vejdirektoratet har lavet en motorvej (Messemotorvejen) sekundærrute 502 der går vest om Herning, fra Snejbjerg til Sinding. Motorvejen åbnede den 28. maj 2017.  

Derudover er der fra Ringkøbing togforbindelser mod Holstebro og Esbjerg.

Kilder 

Ringkøbing-Skjern Kommune
Árni Páll Árnason

Árni Páll Árnason (født 23. maj 1966 i Reykjavík) er en islandsk politiker. Han valgtes i februar 2013 til partiformand for Alliancen, som er det socialdemokratiske parti på Island. Árnason valgtes til Altinget 2007 og var socialminister fra 10 maj 2009 til 2 september 2010. Derefter var han erhvervs- og handelsminister frem til 31 december 2011. Han efterfulgte Jóhanna Sigurðardóttir som formand for Alliancen i 2013.

Árni Páll Árnason studerede jura og tog kandidateksamen ved Islands Universitet i 1991. Han har en videreuddannelse i europæisk jura fra Europakollegiet i Brügge i Belgien, hvor han studerede 1991-92.  Han har undervist i EU-ret på Islands Universitet. Inden han blev altingsmedlem arbejdede han som advokat og diplomat i den islandske udenrigstjeneste.

Han er bror til erhvervsmanden Þórólfur Árnason, der i 2003-04 var Reykjavíks borgmester, samt provsten for Vesturland provsti Þorbjörn Hlynur Árnason.

Noter

Eksterne henvisninger 

Altingsmedlemmer
Personer fra Reykjavik
Ministre fra Island
Diplomater fra Island
Jurister fra Island
Advokater fra Island
Socialdemokrater fra Island
Franciscus Mercurius van Helmont

Franciscus Mercurius van Helmont (født 20. oktober 1614 på Vilvoorde ved Bryssel, død 1699 i Berlin) var en belgisk videnskabsmand. Han var søn af Jan Baptista van Helmont.

Sin undervisning fik han udelukkende af faderen, i hvis mystiske filosofi han allerede tidlig blev indviet; indtil faderens død var han stadig hos ham. Den øvrige del af sit liv tilbragte han væsentlig i udlandet, hvor han ved forskellige hoffer docerede sin teosofi, som han desuden fremstillede i flere skrifter, især Opuscula philosophica (Amsterdam 1690).

Kilder 
  

Videnskabsfolk fra Belgien
Filosoffer fra Belgien
Édouard Fétis

Édouard Louis François Fétis (født 1812 i Bouvignes, død 31. januar 1909 i Bryssel, var en belgisk biblioteksmand, søn af François-Joseph Fétis.

Édouard Fétis helligede sig til kritiske og historiske studier; han var musikmedarbejder ved L'Indépendance belge, fortsatte faderens Revue musicale og har udgivet en værdifuld belgisk musikhistorie, Les musiciens belges (2 bind 1849).

Kilder 

 

Musikforskere fra Belgien
Musikhistorikere
Musikteoretikere
Bremse (mekanik)

En bremse er en teknisk anordning, som hæmmer bevægelse ved at absorbere bevægelsesenergi fra et legeme i bevægelse.
 
Bremsen anvendes til at sløve eller stoppe (bremse) et legeme i bevægelse i forhold til omgivelser. Et legeme kan fx være et fartøj, hjul, aksel.

Man kan kategorisere bremser efter typen af bremseeffekt:
 Omsætter hovedsageligt bevægelsesenergi til varme:
 Mekanisk friktion:
 Friktionsbremse - bremser som anvende mekanisk friktion (bremsebakker). Disse kaldes friktionsbremser.
 Tromlebremse
 Skivebremse
 Aerodynamisk friktion
 Faldskærm
 Luftbremse - sidder typisk på vinger, og aktiveres for nedsætte flyets hastighed i luften og under landingen.
 Bremsning via elektromagnetisme:
 Hvirvelstrømsbremse anvender magnetiske felter til at omsætte kinetisk energi til elektrisk strøm i bremsedisken, finner - eller togskinnerne, som så her omsættes til varme grundet de ohmske tab. 
 Bevægelsesenergien gemmes; regenerativ bremsning:
 trykluft
 til rotation i svinghjul
 til elektricitet via elektrisk generator

Kilder/referencer

Eksterne henvisninger

How Stuff Works - Brakes

 
Transducere
Køretøjsteknologi
Cykeldele
Borgmestre i Reykjavík

Reykjavíks borgmester bliver valgt af kommunalbestyrelsen for Reykjavíks Kommune for en fireårsperiode. Borgmester siden 2014 er lægen Dagur B. Eggertsson fra det socialdemokratiske parti Alliancen, der også var borgmester 2007–08.

Traditionelt har den islandske hovedstad haft en borgmester fra det konservative Selvstændighedspartiet, men i 1994 slog alle de øvrige partier i byen sig sammen og etablerede fælleslisten Reykjavíklisten, der formåede at skabe flertal for en anden politisk ledelse af byen. 

Ingibjörg Sólrún Gísladóttir var listens kandidat til borgmesterhvervet i 1994, og hendes valgsejr var en stor sensation. Splittelsen blandt partiene på midten og venstresiden havde sikret Selvstændighedspartiet flertal i bystyret i 61 af de sidste 65 år. Undtagelsen var 1978–82, da venstresiden fik flertal, men uden at kunne enes om en fælles borgmesterkandidat.

Reykjavíklisten fik flertal i bystyret ved det tre efterfølgende valg i 1994, 1998 og 2002, og havde borgmesterposten indtil alliancen mellem partierne gik i opløsning, og fælleslisten blev nedlagt i efteråret 2005. Ved kommunalvalget i Reykjavík 2006 var Selvstændighedspartiet tilbage som byens største parti. Ved valgene i 2010 tabte partiet imidlertid stort til Det Bedste Parti, hvis leder komikeren Jón Gnarr ved hjælp af støtte fra Alliancen sikrede sig borgmesterposten efter et protestvalg mod bankkrisen, der hærgede landet, samt korruption i bystyret.

Liste over byens borgmestre

Eksterne henvisninger 
 Reykjavik.is

Reykjavik
Islands politik
Memoria Vetusta II: Dialogue with the Stars

Memoria Vetusta II: Dialogue with the Stars er det syvende studiealbum fra det franske black metal-band Blut aus Nord, udgivet i 2009. Det er det andet i en række af albums udgivet under "Memoria Vetusta"-navnet (latin for "det gamle minde").

Spor 
 "Acceptance (Aske)" - 1:30
 "Disciple's Libration (Lost in the Nine Worlds)" - 9:07
 "The Cosmic Echoes of Non-Matter (Immaterial Voices of the Fathers)	" - 6:30
 "Translucent Body of Air (Sutta Anapanasati)" - 2:24
 "The Formless Sphere (Beyond the Reason)" - 7:54
 "...the Meditant (Dialogue with the Stars)" - 10:14
 "The Alcove of Angels (Vipassana)" - 8:44
 "Antithesis of the Flesh (...and Then Arises a New Essence)" - 9:28
 "Elevation" - 4:11

Eksterne henvisninger 
 

Blut aus Nord-album
Album fra 2009
Memoria Vetusta III: Saturnian Poetry

Memoria Vetusta III: Saturnian Poetry er det ellevte studiealbum fra det franske black metal-band Blut aus Nord, udgivet i 2014. Det er det tredje i en række af albums udgivet under "Memoria Vetusta"-navnet (latin for "det gamle minde").

Spor 
 "Prelude" – 1:22
 "Paien" – 7:55
 "Tellus Mater" – 6:20
 "Forhist" – 8:56
 "Henosis" – 7:28
 "Metaphor of the Moon" – 8:12
 "Clarissima Mundi Lumina" – 8:27

Eksterne henvisninger 
 

Blut aus Nord-album
Album fra 2014
The Mystical Beast of Rebellion

The Mystical Beast of Rebellion er det tredje studiealbum fra det franske black metal-band Blut aus Nord, udgivet i 2001. Albummet blev genudgivet af Debemur Morti Productions i 2010, og fik i den forbindelse tilføjet en ekstra disk med tre yderligere numre. Navngivningen på bonusdisken kan ses som en optakt til bandets efterfølgende fokus på tallet 7, som reflekteres af udgivelserne af 777 - Sect(s) (2011), 777 - The Desanctification (2011) og 777 - Cosmosophy (2012), der alle fulgte i årene umiddelbart efter genudgivelsen.

Spor 
 "The Fall: Chapter I" - 6:39
 "The Fall: Chapter II" - 7:43
 "The Fall: Chapter III" - 3:38
 "The Fall: Chapter IV" - 6:51
 "The Fall: Chapter V" - 6:01
 "The Fall: Chapter VI" - 10:23

Ekstra spor på 2010-genudgivelsen 
 "The Fall: Chapter 7.7" - 8:20
 "The Fall: Chapter 7.77" - 9:30
 "The Fall: Chapter 7.777" - 19:21

Fodnoter

Eksterne henvisninger 
 

Blut aus Nord-album
Album fra 2001